CELEX: 22007D0572
Language: ro
Date: 2007-07-26 00:00:00
Title: 2007/572/CE: Decizia nr. 2/2007 a Comitetului mixt CE-Elveția din 26 iulie 2007 de rectificare a prețului intern de referință elvețian al laptelui praf integral

23.8.2007   
            
            
               RO
            
            
               Jurnalul Oficial al Uniunii Europene
            
            
               L 218/14
            
         
      DECIZIA NR. 2/2007 A COMITETULUI MIXT CE-ELVEȚIA
   
   din 26 iulie 2007
   de rectificare a prețului intern de referință elvețian al laptelui praf integral
   (2007/572/CE)
   COMITETUL MIXT,
   având în vedere Acordul dintre Comunitatea Economică Europeană, pe de o parte, și Confederația Elvețiană, pe de altă parte, semnat la Bruxelles la 22 iulie 1972, denumit în continuare „acord”, astfel cum a fost modificat prin Acordul dintre Comunitatea Europeană și Confederația Elvețiană care modifică acordul în ceea ce privește dispozițiile aplicabile produselor agricole transformate, semnat la Luxemburg la 26 octombrie 2004, și Protocolul nr. 2 la acesta, în special articolul 7,
   întrucât, pentru punerea în aplicare a Protocolului nr. 2 la acord, prețurile interne de referință sunt stabilite pentru părțile contractante de către Comitetul mixt,
   întrucât a fost necesară rectificarea prețului intern de referință elvețian al laptelui praf integral,
   DECIDE:
   Articolul 1
   Prețul intern de referință elvețian al laptelui praf integral, fixat la 653,33 CHF/100 kg net în tabelul III din Decizia nr. 1/2007 a Comitetului mixt CE-Elveția (1), este înlocuit cu prețul de referință de 586,90 CHF/100 kg net.
   Diferența dintre prețurile de referință elvețian și comunitar indicată în tabelul III este adaptată în consecință și se ridică la 232,60 CHF/100 kg net.
   Suma de bază aplicată de la intrarea în vigoare, stabilită la 269,00 CHF/100 kg net în tabelul IV, este înlocuită cu suma de 209,00 CHF/100 kg net.
   Suma de bază aplicată după trei ani de la intrarea în vigoare, stabilită la 254,00 CHF/100 kg net în tabelul IV, este înlocuită cu suma de 198,00 CHF/100 kg net.
   Articolul 2
   Prezenta decizie intră în vigoare la data adoptării.
   Produce efecte juridice de la 1 februarie 2007.
   
      Adoptată la Bruxelles, 26 iulie 2007.
      
         
            Pentru Comitetul mixt
         
         
            Președintele
         
         Alan SEATTER
         
      
   
   
      (1)  JO L 35, 8.2.2007, p. 29.